Idatalvike
Idatalvike (Emberiza citrinella erythrogenys) on talvikese alamliik. Ta on levinud Venemaa lääneoblastitest ja Balkani poolsaare idaosast kuni Kaukasuse, Altai, Baikali ja Mongooliani. Ta erineb meil tavalisest talvikese nominaatvormist sulestiku heledama värvuse järgi. Idatalvike on Eestis talikülaline novembrist märtsini. Siin täheldati seda alamliiki esmakordselt Saaremaal 20. sajandi teisel kümnendil.